Emil Caras

**Emil Caras** (1967-yil 21-dekabrda tugʻilgan) – moldovalik professional futbol murabbiyi va sobiq futbolchi. Emil Oʻzbekistonning „Paxtakor“ klubida yordamchi murabbiy sifatida faoliyat olib boradi.

## Futbolchilik faoliyati
### Klub
Emil Kishinyov sport maktab-internatining tarbiyalanuvchisi hisoblanadi. U professional faoliyatini 1985-yilda Bălţining „Zorya“ jamoasida boshlagan va oʻsha mavsumda 15 ta oʻyinda maydonga tushgan. 1986-yilda u 23 ta oʻyinda maydonga tushib, ikkita gol urgan, shundan soʻng, sentyabr oyida Kishinyovdan „Nistru“ klubiga koʻchib oʻtgan va u yerda mavsumni 10 ta oʻyinda ishtirok etib yakunlagan. 1987-yilgi mavsumni yana „Zorya“ jamoasida oʻtkazgan va 34 ta oʻyinda maydonga tushib, bitta gol urgan.

1989-yilda Benderning „Tighina-RShVSM“ jamoasida 26 ta oʻyinda maydonga tushgan. 1989-yil sentyabr oyida yana „Nistru“ jamoasiga koʻchib oʻtgan va u yerda mavsumni ikkita oʻyinda maydonga tushib yakunlagan. 1990 va 1991-yilgi mavsumlarda mos ravishda 34 ta oʻyinda (bitta gol urgan) va 28 ta oʻyinda maydonga tushgan.

1992-yildan 1995-yilgacha u Moldova chempionatida oʻsha klub, hozirda nomi Zimbru deb oʻzgartirilgan klub bilan oʻynagan. Bu vaqt ichida u 103 ta oʻyinda maydonga tushib, 19 ta gol urgan. U jamoa bilan toʻrt karra milliy chempion va bir marta Moldova kubogi finalchisi boʻlgan. Keyin u 1995-yilning ikkinchi yarmini Krikovoning Spumante jamoasida oʻtkazdi, 13 ta oʻyinda maydonga tushgan.1996-yilgi mavsumda Zimbruga qaytib kelgan va u yerda 1997-yilgacha oʻynagan. Klub tarkibida 20 ta oʻyinda maydonga tushgan va klub bilan bir marta milliy chempion, bir marta ikkinchi oʻrin sohibi va bir marta milliy kubok sohibi boʻlgan.

1997-yilda u Rossiyaning Tyumen klubiga oʻtgan, ammo u yerda oʻzini koʻrsata olmagan. Chempionatda atigi ikkita oʻyin va Rossiya kubogida bitta oʻyin oʻtkazgan va avgust oyida jamoani tark etgan. Oʻsha yili u Moldovaga qaytib kelgan va u yerda faoliyatini Moldova-Gazda davom ettirgan. 1998-yil oxirigacha Moldova-Gazda oʻynagan, 21 ta oʻyinda maydonga tushgan va bitta gol urgan.

1999-yil boshida u „Konstruktorul“ jamoasiga qoʻshilgan va ligada atigi toʻrtta oʻyinda maydonga tushgan. U jamoa bilan Kubok finaliga chiqqan va mamlakat vitse-chempioni boʻlgan. Keyinchalik u Moldova-Gazga qaytib kelgan va u yerda 2000-yilda nafaqaga chiqqunga qadar oʻynagan va soʻnggi professional mavsumida 31 ta oʻyinda maydonga tushgan.

### Terma jamoa
U 1991-yildan 1995-yilgacha Moldova terma jamoasida oʻynagan va shu vaqt ichida oltita oʻyinda maydonga tushgan.

## Murabbiylik faoliyati
Futbolchilik faoliyatini tugatgandan soʻng, u murabbiylik bilan shugʻullangagn. 2000-yilda u „Dacia“ jamoasiga taklif etilgan. Ikki yil davomida oʻyinchi-murabbiy, keyinchalik yana ikki yil davomida yordamchi murabbiy sifatida ishlagan. 2003-yildan 2008-yil oktyabrgacha klub bosh murabbiyi bi’lgan. Dacia jamoasi uning murabbiyligida 2004/05-yilgi mavsumida chempionatda uchinchi oʻrinni, 2007/08-yilgi mavsumda esa ikkinchi oʻringa olgan. Shuningdek, uning davrida jamoa 2004/05-yilgi Moldova kubogi finaliga olib chiqqan va 2006-yilda Moldovada yilning eng yaxshi murabbiyi deb topilgan.

2008-yil dekabrdan 2009-yilgacha u Tiraspol klubida ishlagan. Oʻsha yilning iyul oyi oxirida u qisqa vaqt ichida oʻzining futbolchilik faoliyatini boshlagan Olimpia Bălți jamoasini boshqargan. Shunisi eʼtiborga loyiqki, Caras boshchiligida Olimpia klubi faqat bitta rasmiy oʻyinda maydonga tushgan.

2009-yil avgustidan mavsum oxirigacha Vladikavkazning Alaniya klubida Mircea Rednicning yordamchi murabbiyi va tarjimoni boʻlib ishlagan. 2010-yilda u Kubanda Dan Petrescuning yordamchisi sifatida ish boshladi, keyinchalik esa Qatarning Al-Arabiy va Xitoyning Jiangsu Sainty klublarida ham Petrescu bilan ishlagan.

## Shaxsiy hayot
Emil sobiq sovet futbolchisi va hozirda moldaviyalik murabbiy Ion Carasning jiyani boʻlib, u 1990-yillarda Moldova terma jamoasida ishlagan.

## Yutuqlar

### Oʻyinchi sifatida
;Zimbru Kishinyov

* Moldova chempioni: (5) 1992, 1992/93, 1993/94, 1994/95, 1995/96
* Moldova kubogi sohibi: 1996/97
* Moldova chempionati 2-oʻrin sohibi: 1996/97
* Moldova kubogi finalchisi: 1994/95
;Konstruktor

* Moldova chempionati 2-oʻrin sohibi: 1998/99
* Moldova kubogi finalchisi: 1998/99
### Murabbiy sifatida
;Dacia

* Moldova chempionati 2-oʻrin sohibi: 2007/08
* Moldova chempionati bronza medali sohibi: 2004/05
* Moldova kubogi finalchisi: 2004/05
### Shaxsiy
* Moldovada yil murabbiyi: 2006-yil

## Manbalar

## Havolalar
* 
* Emil Caras Transfermarkt saytida (murabbiy)
* Emil Caras Transfermarkt saytida (futbolchi)
* Emil Caras Scorebar saytida
* Emil Caras Footballdatabase saytida